SPYDER

SPYDER je izraelský mobilný systém protivzdušnej obrany krátkeho a stredného dosahu vyvinutý spoločnosťou Rafael Advanced Defense Systems v spolupráci s Israel Aerospace Industries (IAI).

SPYDER je raketový systém zem-vzduch, ktorý dokáže zasiahnuť lietadlá, vrtuľníky, bezpilotné vzdušné prostriedky, drony, riadené strely a presne navádzanú muníciu. Zabezpečuje protivzdušnú obranu stacionárnych prostriedkov a bodovú a plošnú obranu pre mobilné sily v bojových oblastiach.

 Popis 
Systém môže byť namontovaný na nákladnom vozidle Tatra, Mercedes-Benz Actros, MAN TGS, Scania P-series, Dongfeng alebo TELAR. Využíva rakety Python-5 a Derby. Existujú dva varianty tohto systému: SPYDER-SR krátkeho dosahu a SPYDER-MR stredného dosahu. 

Typická batéria pozostáva zhruba z deviatich vozidiel. Je tam radar, rozdelený na dve vozidlá, aby bol mobilnejší. Potom sú tam štyri odpaľovacie zariadenia, ktoré nesú rakety. Zvyšok tvorí jedno stredisko riadenia paľby a jedno komunikačné stredisko. V jeden okamih môže jedna batéria strieľať na viacero cieľov. Navyše jednotlivé odpaľovacie zariadenia môžu byť od seba vzdialené až 10 kilometrov, čím sa veľmi zväčšuje priestor, v ktorom môžu pôsobiť.

 Varianty 

 SPYDER-SR 
SPYDER-SR je vybavený prehľadovým radarom Elta EL/M-2106 Advanced Tactical Acquisition Radar (ATAR) 3D Active electronicly scanned array (AESA). Tento radar dokáže sledovať a zasiahnuť viacero cieľov súčasne. E/LM-2106 ATAR je obranný radar štvrtej generácie navrhnutý spoločnosťou Elta a pracuje v L-pásme vlnovej dĺžky. Dokáže detegovať stíhacie lietadlo na vzdialenosť 70–110 km, helikoptéry na vzdialenosť 40 km a bezposádkové lietadlá na 40–60 km.

Odpaľovacie zariadenia systému SPYDER-SR nesú rakety Python-5 s infra-červeným navádzaním. Tie dokážu zostreliť vzdušný cieľ až do výšky 9 km a na vzdialenosť 20 km.

 SPYDER-MR 
náhľad| Viacúčelový radar EL/M-2084
Systém SPYDER-MR je vybavený 3D radarom AESA EL/M-2084 Multi Mission Radar (MMR). Ten je rovnaký ako radar, ktorý používa systém Iron Dome, ktorý je v súčasnosti prevádzkujú Izraelské sily sebaobrany. EL/M-2084 pracuje v pásme S. V režime vzdušného dohľadu dokáže spracovať až 1200 cieľov a deteguje ciele vzdialené až 250 km. Keď je radar statický, pokrýva 120° v azimute.

Odpaľovacie zariadenia systému SPYDER-MR nesú rakety Derby s aktívnym radarovým navádzaním. Tie dokážu zostreliť vzdušný cieľ až na vzdialenosť 60 km a do výšky 16 km. Dôvodom lepšieho doletu je fakt, že rakety sú vybavené dodatočným pohonom.

 SPYDER-LR 
V januári 2023 spoločnosť Rafael oznámila, že vylepšením rakiet Derby LR zmodernizovala systém Spyder tak, aby bol schopný ničiť aj taktické balistické rakety. Systém je schopný ničiť vzdušné ciele na vzdialenosť až 80 km.

 Používatelia 
 Súčasní používatelia 

 Azerbajdžan - v roku 2012 podpísal s Izraelom zmluvu v hodnote 1,6 miliardy dolárov na dodávku neznámeho množstva systémov Spyder a Barak 8.

 Česko
 Ozbrojené sily ČR – Česká vláda 27. septembra 2021 oznámila, že podpísala dohodu o nákupe štyroch batérií SPYDER. České ministerstvo obrany uviedlo, že hodnota obchodu bola 627 miliónov dolárov a že dodávka systémov by mala byť dokončená do roku 2026. Na základe kontraktu by sa do programu zapojil český obranný priemysel, ktorý by dodal produkty a služby v hodnote viac ako 30 percent jeho hodnoty.

 Etiópia
 Etiópske letectvo kúpilo systém protivzdušnej obrany SPYDER-MR na ochranu priehrady Grand Ethiopian Renaissance Dam pred možnými leteckými útokmi. Množstvo nie je presne uvedené, ale zdroje potvrdili, že systém je v Etiópii od roku 2019.

 India
 Indické letectvo – získalo Systémy SPYDER v roku 2012. Ide o 18 kusov SPYDER-MR spolu so 750 raketami Python-5  a 750 raketami Derby.

 Peru
 Peruánske ozbrojené sily 

 Filipíny
 Filipínske letectvo – zakúpilo tri batérie systému protivzdušnej obrany SPYDER-MR v hodnote viac ako 141 miliónov dolárov. Dve batérie s názvom SPYDER Philippine Air Defense System (SPADS) boli formálne uvedené do prevádzky v novembri 2022 a sú prevádzkované 960. skupinou protivzdušnej a protiraketovej obrany. Očakáva sa, že posledná batéria bude dodaná v roku 2024..Systémy sú namontované na českých nákladných automobiloch Tatra T815-7 High Mobility Trucks.

 Singapur
 Vzdušné sily Singapurskej republiky – objednali v roku 2008 dve batérie SPYDER-SR spolu so 75 raketami Python-5 a 75 raketami Derby. Tento systém je namontovaný na nákladných vozidlách MAN RMMV TG-MIL.

 Vietnam
 Vietnamské vzdušné sily – Vietnam si údajne kúpil päť systémov vrátane 375 rakiet Python a 375 rakiet Derby. Vietnamské systémy sú namontované na vozidlách radu RMMV HX.

 Spojené arabské emiráty
 Armáda Spojených arabských emirátov – kúpila v roku 2022 nezverejnený počet raketových systémov SPYDER.

 Maroko
 Kráľovská marocká armáda

 Referencie 

Zdroje

Kategória:Protilietadlové raketové systémy
Kategória:Vojenská technika Izraela